Аб рабоце, якая праводзіцца па ўпарадкаванні ўліку і скарачэнні колькасці пустуючых дамоў у сельскай мясцовасці, расказаў намеснік старшыні райвыканкама Дзмітрый Валюк. У адпаведнасці з Указам Прэзідэнта №70, у раёне сфарміравана камісія па абследаванні пустуючых домаўладанняў. Усяго на ўліку знаходзіцца 601 пустуючы дом. За час дзеяння ўказа з 2006 года ў Рэгістр уключаны 131 пустуючы дом, 42 з іх па рашэнні суда перада-дзены ва ўласнасць сельсаветаў. Старымі і непрыгоднымі для жыцця прызнана 292 домаўладанні. Толькі ў бягучым годзе знесены 41 пустуючы дом. Работа па далейшым добраўпарадкаванні сельскіх населеных пунктаў будзе прадоўжана і далей.